**כללי סיוע למלגאים במרכז צבי מיתר ללימודי משפט מתקדמים[[1]](#footnote-1)\***

# *כללי*

1. מרכז צבי מיתר ללימודי משפט מתקדמים (להלן: "המרכז") יחלק מדי שנה מלגות קיום לתלמידי מחקר. מלגות אלה נועדו לאפשר לתלמידי המרכז להתמסר ללימודים ולמחקר, תוך השתחררות מעול פרנסה והבטחת צרכי קיום סבירים. תלמידי מרכז המקבלים מלגת קיום יכונו להלן "מלגאים".
2. מקבל מלגת קיום מלאה חייב להתמסר ללימודים ולמחקר כך שעיקר זמנו על פני השנה יוקדש למילוי חובותיו האקדמיים. בפרט, יתחייבו מלגאים כאלה לא לעבוד במשרדי עורכי דין או בכל עבודה אחרת ולא להתמחות בתקופת המלגה. למרות האמור לעיל, יוכל יו"ר הוועדה הרלבנטית לאשר זכאות למלגה לתלמידים אשר יועסקו בהוראה במוסד אקדמי אחר בהיקף מוגבל ובנושא הקשור בעבודת הדוקטורט או התואר השני.

1. בהתאם לכללי האוניברסיטה לא תותנה קבלת המלגה בהסכמת המלגאי לעבוד בשירות האוניברסיטה בין בתקופת לימודיו ובין לאחריה.
2. בהתאם לכללי האוניברסיטה מלגאי אשר לימודיו הופסקו, בין ביוזמתו ובין ביוזמת המרכז, ונכון למועד ההפסקה שולמו לו תשלומים על חשבון לימודיו העתידיים, יחזיר למרכז את כל הכספים ששולמו לו ביתר. החיוב בשכר לימוד של מלגאי זה ייעשה בהתאם לכללי שכר לימוד הנהוגים באוניברסיטה. במקרים חריגים תוכל ההנהלה האקדמית של המרכז, על-פי המלצת ועדת תואר שני או תואר שלישי, לפי העניין, לקבוע כי תלמיד לא יתבקש להחזיר סכומי מלגה שקיבל כאמור.

הוראה זו תחול גם על תלמיד תואר שני שעבר ממסלול עם תזה למסלול ללא תזה, במהלך השנה.

## משך המלגה והיקפה

1. המרכז ידאג ככל יכולתו לכך שתקופת קבלת המלגה תחפוף את תקופת הלימודים כל עוד מקיים המלגאי את התחייבויותיו על פי כללים אלה. בכל מקרה לא תינתן מלגה ליותר משנתיים בלימודי התואר השני, שלוש בלימודי התואר השלישי וארבע בלימודי המסלול הישיר לתואר שלישי. הענקת המלגה תפסק במועד הגשת עבודת המחקר.
2. א. המשכיות קבלת המלגה כפופה לעמידת המלגאי בכל הדרישות האקדמיות, בכללי תקנון

תלמידי מחקר ובהגשת דו"חות התקדמות שנתיים כמפורט בסעיף 13.

1. בנוסף לכך, יחולו בהקשר זה ההוראות הבאות:

(1) לגבי תואר שני:

* המלגאי נדרש להשלים לפחות 20 ש"ס במהלך שנת המלגה הראשונה
* המלגאי נדרש להגיש הצעת מחקר עם סיום שנת המלגה הראשונה
* במהלך שנת המלגה השנייה ישתתף המלגאי בסדנת התזה ויכתוב את עבודת הגמר
* כל אחד ממקבלי המלגה מתחייב להשלים את כל תקופת 12 חודשי המלגה כתלמיד מן המניין במסלול עם תזה

(2) לגבי תואר שלישי:

* המלגאי נדרש להשלים את חובות השמיעה במהלך שנת המלגה הראשונה
* מלגאי במסלול הרגיל יעביר לא יאוחר מראשית הסמסטר השלישי לקבלת המלגה, את הצעת המחקר שלו לאישור
* מלגאי במסלול הישיר יעביר לא יאוחר מסוף הסמסטר השלישי לקבלת המלגה, את הצעת המחקר שלו לאישור
* המלגאי ישתתף בקביעות בקולוקוויום הדוקטורנטים (גם בשנים מאוחרות) ויפגין נוכחות שוטפת בפקולטה

1. מלגאים יצהירו על קיום התנאים הנזכרים בסעיף קטן (1) או (2), לפי העניין, בדו"ח

ההתקדמות הרלבנטי

1. מלגה ניתנת לפרק זמן מינימלי של סמסטר (חצי שנה) ויכולה להיות בהיקפים של 50%, 75%, 100%, 125%, 150%, 175%, 200% מערכה הבסיסי כפי שייקבע מעת לעת, לפי סעיפים 9 ו - 10 בהתאם להחלטת הוועדה הרלוונטית (תואר שני או תואר שלישי).
2. מתן מלגות הקיום ייעשה על סמך שיקולים אקדמיים ועל סמך הקצאת כספי המלגות השנתית על-ידי ההנהלה האקדמית של המרכז. במלגות לתואר שני, תינתן עדיפות למי שנמצא בשלב לימודים מתקדם בתואר (יש לו מנחה והצעת מחקר מאושרת) . במקרים מיוחדים תהיה התחשבות במצב הכלכלי של המלגאי.

## רמת המלגה

1. על פי כללי האוניברסיטה, יפעיל המרכז ארבע רמות של מלגות קיום:

**רמה א' -** נועדה למי שהתקבל כתלמיד מן המניין ללימודים לתואר מוסמך.

**רמה ב' -** נועדה למי שסיים לפחות שנה אחת בלימודים לקראת התואר מוסמך ואשר נושא עבודת הגמר שלו אושר.

תלמידים מצטיינים בלימודי התואר הראשון, שהתקבלו למסלול הישיר לתואר השלישי, יוכלו לקבל מלגה ברמה ב' בהמלצת היחידה והדקאן.

מי שהתקבל כמועמד לתלמיד מחקר (דוקטורט) שלב א' ומבקשים להעניק לו מלגת קיום, יקבל מלגה ברמה ב'. עם התקבלותו כתלמיד מחקר שלב א' תעלה רמת המלגה לרמה ג'.

**רמה ג' -** נועדה לתלמיד מחקר (דוקטורט) שלב א' עד למועד אישור הצעת המחקר.

**רמה ד' -** נועדה לתלמיד מחקר (דוקטורט) שלב ב', ותחילתה תהיה מהמועד בו אושרה הצעת המחקר ע"י הוועדה האוניברסיטאית לתלמידי מחקר.

1. שיעורן הבסיסי של המלגות, בכל הרמות, נקבע ע"י האוניברסיטה פעם בשנה, בתחילתה של שנת תקציב.

## מלגות שכר לימוד

1. אלו הם כללי האוניברסיטה בנושא מלגות שכר לימוד, החלים גם על תלמידי המרכז:

11.1 **הנחיות כלליות**

* הפטור משכר לימוד מותנה בהסדרת התשלומים הנלווים וחובה על התלמיד להסדיר תשלומים אלה בהתאם לכללי שכר הלימוד.
* הפטור משכר הלימוד ימומן ע"ח מקורות המימון של המלגה בהתאם להיקפם.
* לא יבוצעו החזרים לתלמיד בגין שכר לימוד הגבוהים מהסכום ששילם התלמיד עצמו.
* הפטור משכר הלימוד מוענק עבור התואר והחוג שבגינו נתנה המלגה. אם התלמיד לומד במקביל לתואר / חוג אחר, הוא חייב בתשלום שכר לימוד עבורו.

11.2 **פטור לתלמידי התואר השלישי**

* + תלמידי התואר השלישיהמקבלים מלגת קיום יהיו פטורים משכר הלימוד המוטל עליהם בשלבי הלימוד השונים כפוף לעמידתם בכללים המפורטים בסעיף 11.1 שלעיל-
    - תלמיד שמשך מלגתו הוא חצי שנה ומעלה בשנה"ל בה מוענקת המלגה, יהיה פטור משכר הלימוד המלא.
    - תלמיד שמשך מלגתו הוא פחות מחצי שנה בשנה"ל בה מוענקת המלגה, יהיה פטור משכר הלימוד לסמסטר בו החלה הענקת המלגה בלבד.

11.3 **פטור לתלמידי תואר שני**

* + - * תלמידי התואר השני המקבלים מלגת קיום במשך שנתיים **רצופות** יהיו זכאים לפטור בהיקף כולל של עד 210% משכר הלימוד, כפוף לעמידתם בכללים המפורטים בסעיף 11.1 שלעיל.
  + תלמיד לתואר שני שקיבל מלגת קיום בשנת לימודיו הראשונה למשך חצי שנה ומעלה יקבל פטור בגובה 100% שכר לימוד שנתי בסיסי, ללא קשר להיקף הקורסים אותם למד בשנה זו -
    - אם היקף לימודיו בשנה הראשונה היה פחות ממחצית מכסת השעות לתואר ולא יקבל מלגה בשנה השנייה, תיזקף יתרת הפטור משכ"ל לשנה השנייה.
    - אם היקף לימודיו בשנה הראשונה היה יותר ממחצית מכסת השעות ולא יקבל מלגה בשנה השנייה, יידרש התלמיד להשלים את שכר הלימוד של השנה הראשונה בשנת לימודיו השנייה.

***הליך הפנייה ואישור המלגה:***

12. תלמידים חדשים המבקשים להגיש מועמדות לקבלת מלגה בהתאם לתנאים, ימלאו את טופס הפניה המצ"ב בהתאם ויגישו אותו לוועדה הרלבנטית (תואר שני או תואר שלישי) באמצעות מזכירות תארים מתקדמים. מועמדות לקבלת מלגה תוגש בסמוך ככול האפשר לקבלת התלמיד ללימודים ובכול מקרה לא יאוחר מהתאריך הנקוב בטופס הפניה לקבלת המלגה.

13. תלמידים אשר קיבלו מלגה בשנה קודמת ומבקשים לקבל מלגה בשנת הלימודים העוקבת, נדרשים לצרף דו"ח התקדמות באישור המנחה. הדו"ח יכלול פירוט המחקר שנעשה במהלך השנה, בצרוף תיאור קצר של הפרקים שנכתבו, תכנית עבודה לשנת הלימודים המדוברת וכן הצהרה מפורטת על עמידה בדרישות המנויות בסעיף 6 לעיל.

14. תלמידי המרכז המלגאים, חדשים וממשיכים, נדרשים להצהיר על נכונותם לעמוד בתנאי המלגה מבחינת הקדשת זמן ללימודים ולמחקר ואי עבודה.

15. על תלמידי המרכז המלגאים, חדשים וממשיכים, המבקשים התחשבות במצב כלכלי להצהיר על הסיבות המצדיקות התחשבות כאמור.

16. החלטות באשר להענקת מלגה ושיעורה, ייקבעו על ידי הוועדה הרלבנטית (תואר שני או תואר שלישי) או על ידי תת ועדה שתמנה אותה ועדה למטרה זו.

17. על תלמידי המרכז המלגאים אשר לא יעמדו בתנאים הנקובים לעיל יחולו, בשינויים

המחויבים, הוראות סעיף 4.

1. **\* נכתב בתשס"ח . עדכון לתשע"ח החל מ 1.10.2017** [↑](#footnote-ref-1)